Områdepræsidentskabet  opfordrer  medlemmerne  til  at 
benytte  den  forestående  tempelindvielse  i  Frankfurt  som  en 
mulighed  for  at  fortælle  venner  og  bekendte  om  kirken. 

KIRKENW 

Fra  område- 
præsidentskabet 


Guds  svorne  formål  er  at  "tilve- 
jebringe udødelighed  og  evigt 
liv  for  mennesket"  (Moses 
1:39).  For  at  opfylde  det  sidste  formål 
har  Herren  givet  kirken  3  hovedan- 
svar: 

1.  At  forkynde  Herren  Jesu  Kristi 
evangelium  for  alle  nationer,  stammer, 
tungemål  og  folk; 

2.  fuldkommengøre  de  hellige  ved  at 
forberede  dem  til  at  modtage  evange- 
liets ordinanser  og  blive  ophøjet  gen- 
nem undervisning  og  disciplin;  og 

3.  at  forløse  de  døde  ved  at  udføre 
stedfortrædende  ordinanser  for  dem 
der  har  levet  på  jorden. 

Der  er  nok  ikke  noget  der  forener 
eller  klargør  disse  tre  ansvar  mere  end 
indvielsen  af  et  tempel.  En  sådan  lej- 
lighed giver  medlemmerne  en  naturlig 
mulighed  for  at  forkynde  evangeliet. 
Folk  ser  bygningen  under  opførelse  og 
stiller  spørgsmål.  De  hører  de  hellige 
tale  om  stedet,  og  tænker  over  hvad 
det  skal  bruges  til.  Hvis  de  hellige  er 
parate  og  villige  til  at  oplade  deres  røst 
kan  og  bør  et  nyt  tempel  derfor  tjene 
som  et  godt  og  effektivt  missionærred- 
skab. 

Vi  beder  til  at  den  glæde  der  er  over 
templet  i  Frankfurt  ikke  bliver  spildt 
på  os  selv.  Det  er  vort  håb  at  alle  med- 
lemmer, såvel  unge  som  gamle,  vil  tale 
åbent  om  templet,  glæde  sig  over  det 
templet  kan  hr'mge,  forkynde  om  tem- 
plet og  hjælpe  andre  til  at  forstå,  at  den 
højeste  form  for  frelse  er  nært  knyttet 
til  de  hellige  ordinanser  der  foregår  i 
templet. 


En  tempelindvielse  er  et  passende 
tidspunkt  at  tænke  over  ansvaret  for 
at  fuldkommengøre  de  hellige.  Salmis- 
ten spurgte:  "Hvo  kan  gå  op  på  Her- 
rens bjerg,  og  hvo  kan  stå  på  hans 
hellige  sted?"  (Sal.  24:3).  Vi  ved  alle  at 
kun  de  værdige  medlemmer  må 
komme  ind  i  templet.  Vi  bør  derfor 
forny  vore  anstrengelser  på  at  forbe- 
rede os  selv  og  andre,  ikke  alene  til 
indvielsen  af  templet,  men  også  til  det 
arbejde  der  følger  efter. 

Det  er  ikke  tid  at  afgøre  hvorvidt  vi 
er  hellige  i  ordets  videste  forstand.  Vi 
er  blevet  døbt  og  bekræftet  som  med- 
lemmer af  kirken,  men  er  vi  hellige? 
En  hellig  er  en  sand  troende;  han  eller 
hun  bestræber  sig  på  at  være  fri  for 
fysiske  eller  moralske  skavanker. 
Desuden  vokser  han  eller  hun  kon- 
stant i  sandheden,  lærer  selvbeherskel- 
se, og  lever  i  fuld  overensstemmelse 
med  evangeliets  krav. 

1  dette  tempelår  i  det  kontinentale 
Europa  indbyder  vi  alle  til  at  betragte 
året  som  et  jubilæum  -  en  tid  hvor  den 
enkelte  og  familierne  kan  hellige  sig. 
Vi  opfordrer  også  dem  med  stærkere 
tro  til  at  strække  hånden  ud  til  dem 
med  mindre  tro,  og  føre  dem  tilbage 
til  fuld  aktivitet.  Vi  retter  tankerne  til 
de  såkaldt  mindre  aktive  og  deres  fa- 
milier. Lad  os  erindre,  at  templet  er 
Herrens  hus,  en  godhedens  ø  i  et  gud- 
løst hav.  Det  er  nødvendigt  at  vi  for- 
bereder os  og  fuldkommengør  os  så  vi 
kan  komme  i  dette  hellige  hus  som 
værdige  gæster  med  rene  hænder  og 
rent  hjerte. 


Det  af  kirkens  tre  ansvar  der  tyde- 
ligt sættes  i  forbindelse  med  templet  er 
de  dødes  forløsning.  Vi  ved  alle  at  der 
i  templet  i  Frankfurt,  og  i  andre  af 
Herrens  huse  bliver  foretaget  dåb,  un- 
dervisning og  besegling  for  de  døde. 
Dette  arbejde  knytter  den  nuværende 
generation  til  de  tidligere  generationer, 
forældre  til  børn,  og  skaber  en  bro 
mellem  himmelen  og  jorden. 

Spørgsmålet  er:  Er  vi  parat  til  at 
vandre  ad  den  bro,  og  skabe  de  bånd? 
Det  er  vi,  hvis  vi  har  gjort  vort  genea- 
logiske arbejde  og  samlet  oplysninger. 
Det  er  vi,  hvis  vi  har  gjort  navnene 
parat  til  tempelarbejdet.  Vi  opfordrer 
derfor  kirkens  medlemmer  til  at  for- 
berede sig  til  åbningen  af  templet  i 
Frankfurt  ved  at  gøre  genealogisk  ar- 
bejde med  fornyet  styrke  og  kraft. 

Ja,  dette  er  et  tempelår  i  det  konti- 
nentale Europa!  Det  er  et  år,  hvor  vi 
igen  kan  tænke  over  Guds  formål  og 
kirkens  hovedansvar,  der  er: 

-  At  forkynde  evangeliet, 

-  at  fuldkommengøre  de  hellige,  og 

-  at  forløse  de  døde. 

Det  er  også  tiden,  hvor  vi  igen  kan 
træffe  en  fast  beslutning  om  at  missio- 
nere, hellige  os  selv  og  gøre  genealo- 
gisk arbejde. 

Forventes  det  ikke  af  os,  at  vi  er 
"menneskenes  frelsere"  og  "frelsere  på 
Zions  bjerg"?  (Se  L&P  103:9,  10  og 
Obad.  1:21).  Gud  velsigne  os,  at  vi  må 
blive  dette,  og  at  vi  må  være  forbered- 
te, når  templet  i  Frankfurt  skal  ind- 
vies. 

Med  venlig  hilsen 


Carlos  E.  Asay 
Præsident 


Russell  C.  Taylor 
1.  rådgiver 


Hans  B.  Ringger 
2.  rådgiver 

Aalborg  ward  indvier 
ny  tilbygning 


Af  Annelise  Sørensen 


Biskop 
lokaler 


Klitgaard  udtrykte  sin  glæde  over  den  nye  tilbygning,  som  har  givet  wardet  nogle  tiltrængte  under 


Fredag  den  27.  februar  kunne 
Aalborg  wards  medlemmer  fejre 
indvielsen  af  en  tilbygning  der 
har  gjort  wardsbygningen  192  kvm. 
større,  og  som  har  givet  de  370  med- 
lemmer nogle  tiltrængte  undervis- 
ningslokaler. Kirken,  der  oprindeligt 
blev  opført  i  1974-75,  viste  sig  hurtigt 
ude  af  stand  til  at  opfylde  de  plads- 
mæssige krav  der  måtte  stilles  til  den, 
og  allerede  i  1980  blev  den  udvidet 
første  gang,  hvor  man  bl.a.  byggede 


aktivitetssal.  Nu,  hvor  kirken  er  fuldt 
udbygget,  er  den  på  860  kvm.  plus  en 
mindre  oplagringskælder. 

Det  blev  en  festlig  aften.  Et  fælles 
børne/ungdoms-  og  voksenkor  ind- 
ledte festen  med  at  synge  "Jeg  er  Guds 
kære  barn"  og  biskop  Preben  Klitga- 
ard gav  udtryk  for  sin  taknemlighed 
for  bygningen  og  de  mange  aktiviteter 
der  bliver  afholdt  i  den.  Derefter  klip- 
pede han  det  røde  silkebånd  over  til 
den  nye  tilbygning,  som  så  officielt 


vismngs- 


blev  taget  i  brug. 

Arkitekt  Hans  Henriksen  fra  HS- 
rådgivning,  der  sammen  med  arkitek- 
terne Jørgen  Baad  og  Gunner  Vester- 
gaard har  forestået  projektet,  takkede 
for  det  gode  samarbejde.  De  deltog 
alle  tre  i  indvielsesfesten,  sammen  med 
deres  hustruer. 

Der  var  ca.  250  til  stede,  hvoraf 
mange  var  besøgende. 


iv 

Fo/o;  Be«/  Falden 


Aftenens  underholdning  bød  bl.a. 
på  trylleshow  med  br.  Leif  van  de 
Weerd.  Her  går  det  ud  over  bis- 
koprådet. 


Arkitekt  Hans  Henriksen 
takker  for  et  godt 
samarbejde. 


Efter  indvielsen  blev  der  danset,  og  wardet  beværtede  medlemmer  og  gæster  med  smørrebrød. 


^^^^ 

Lilli! 

10  forslag  til  forældre 


Præsident  Benson  opfordrer  forældre  til  at  tilbringe  mere  tid  -  uforja- 
get og  kærligt  -  sammen  med  børnene 


Fra  Church  News 

Ved  en  særlig  forældrefireside  i 
februar  talte  præsident  Ezra 
Taft  Benson,  og  nedenstående 
liste  opregner  10  punkter  fra  præsi- 
dent Bensons  tale,  med  forslag  til 
hvordan  forældre,  og  især  mødre,  kan 
tilbringe  mere  effektiv  tid  sammen 
med  deres  børn. 

1 .  Tag  tid  til  at  være  hjemme  når  dine 
børn  kommer  eller  skal  af  sted.  "Vær 
hjemme,  ligegyldigt  om  dine  børn  er  6 
eller  16  år  gamle.  En  af  vort  samfunds 
største  bekymringer  er  de  millioner  af 
'nøglebørn'  der  dagligt  kommer  hjem 
til  et  tomt  hus  og  står  uden  vejledning, 
fordi  begge  forældre  arbejder". 

2.  Tag  tid  til  at  være  dine  børns  ven. 
"Lyt  til  dine  børn  -  lyt  opmærksomt. 
Tal  med  dem,  le  og  lav  skæg  med 
dem,  syng  med  dem,  leg  med  dem, 
græd  med  dem,  omfavn  dem,  ros  dem 
ærligt.  Ja,  tilbring  regelmæssigt  en 
uforjaget  stund  med  hvert  af  dine 
børn  på  enmandshånd". 

3.  Tag  tid  til  at  læse  for  dine  børn. 
"Du  planter  en  kærlighed  til  god  litte- 
ratur og  en  ægte  kærlighed  til  skrifter- 
ne hvis  du  regelmæssigt  læser  for  dine 
børn". 

4.  Tag  tid  til  at  bede  med  dine  børn. 
"Familiebøn,  under  faderens  ledelse, 
bør  afholdes  morgen  og  aften.  Lad 
dine  børn  mærke  din  tro  når  du  ned- 
kalder himlens  velsignelser  over  dem". 

5.  Tag  tid  til  at  holde  en  indholdsrig 
familieaften.  "Under  mandens  præsi- 
dium holdes  en  åndeligt  opløftende 
familieaften  hver  uge.  Lad  børnene 
deltage  aktivt.  Lær  dem  de  rette  prin- 
cipper. Gør  det  til  en  familietradition". 


6.  Tag  tid  til  at  være  sammen  ved  mål- 
tiderne, så  ofte  som  muligt.  "Glad 
samtale,  beretninger,  dagens  planer  og 
aktiviteter  og  gode  undervisningsmu- 
ligheder  opstår  ved  middagsbordet 
når  forældre  og  børn  arbejder  på  det". 

7.  Tag  tid  til  dagligt  studium  af  skrif- 
ten som  en  familie.  "Hvis  I  læser 
Mormons  Bog  sammen  som  en  fami- 
lie vil  det  medføre  en  øget  åndelighed  i 
hjemmet  og  give  både  børn  og  foræl- 
dre kraft  til  at  modstå  fristelser  og  ha- 
ve Helligånden  hos  sig  som  en  evig 
ledsager.  Jeg  lover  jer,  at  Mormons 
Bog  vil  ændre  jeres  families  tilværelse". 

8.  Tag  tid  til  at  gøre  ting  sammen  som 
en  familie.  "Gør  familieudflugter,  fød- 


selsdage og  ferieture  til  noget  særligt 
som  familien  kan  mindes  sammen". 

9.  Tag  tid  til  at  undervise  dine  børn. 
"Grib  undervisningsøjeblikkene.  Det 
kan  gøres  når  som  helst  i  løbet  af  da- 
gen. Mødre,  I  er  jeres  børns  bedste 
lærere.  Overgiv  ikke  dette  kostbare 
ansvar  til  dagplejemødre  eller  børne- 
haver. En  mors  kærlighed  og  gud- 
dommelige omsorg  for  sine  børn  er 
hendes  vigtigste  middel  i  undervisnin- 
gen". 

10.  Tag  tid  til  virkelig  at  elske  dine 
børn.  "En  mors  uforbeholdne  kærlig- 
hed nærmer  sig  kristuslignende  kær- 
lighed". 


Ældste  Henry  D.  Taylor  død 


Fra  Church  News 


Ældste  Henry  D.  Taylor,  ge- 
neralautoritet emeritus, 
døde  den  24.  februar  i  et 
hospital  i  Salt  Lake  City  efter  en  kor- 
tvarig sygdom.  Han  blev  83  år  gam- 
mel. 

Ældste  Taylor  blev  kaldet  som  assi- 
stent til  De  Tolv  den  6.  april  1958,  og 
til  Halvfjerdsernes  første  kvorum  den 
1.  oktober  1976.  Han  blev  emeritus 
den  30.  september  1978. 

Ældste  Taylor  var  leder  af  kirkens 
velfærdsprogram  i  mange  år.  Mens 
han  var  assistent  til  De  Tolv  blev  han 
udnævnt  til  formand  for  samord- 
ningskomiteen  for  lektiematerialerne 
for  voksne  medlemmer.  Under  præsi- 
dent Thomas  S.  Monsons  ledelse  for- 


valtede han  undervisningsmaterialerne 
for  præstedømmekvorummerne, 
hjælpeforeningen,  søndagsskolen  og 
APUP.  Han  har  også  forestået  en  del 
ledertræning. 

Ældste  Taylor  blev  født  den  22.  no- 
vember, 1903,  i  Provo,  Utah,  til  Art- 
hur N.  og  Maria  Dixon  Taylor.  Han 
tjente  som  missionær  i  de  østlige  stater 
i  1924-26,  og  er  uddannet  på  BYU  i 
handel  og  administration. 

Han  blev  gift  med  Alta  Hansen  i 
templet  i  Salt  Lake  City  den  26.  de- 
cember 1929,  og  de  har  4  sønner.  Hun 
døde  den  6.  juli  1967.  I  1968  giftede 
han  sig  med  Ethelyn  Peterson  Taylor  i 
templet  i  Salt  Lake  City. 

Da  han  blev  kaldet  som  generalau- 


toritet tjente  han  som  missionspræsi- 
dént  i  Californien.  Inden  da  havde 
han  været  stavspræsident  for  hhv. 
Sharon  og  East  Sharon  stavene  i  en 
periode  af  10  år. 

Ældste  Taylor  kommer  fra  en  fami- 
lie, hvor  der  er  tradition  for  at  tjene  i 
kirken.  Hans  5  brødre  har  alle  været 
på  mission,  og  mens  han  var  biskop  i 
Pleasant  View  ward  i  Provo,  var  tre  af 
hans  andre  brødre  også  biskopper. 
Hans  far  var  medlem  af  Provo  stavs 
højråd  i  30  år. 

Ældste  Taylor  efterlader  sig  sin  hus- 
tru, 4  sønner,  16  børnebørn  og  6  olde- 
børn samt  4  søskende. 

□ 

Tabernakelkoret 
i  alle  lokale 
Qernsynsstationer 

Af  Tom  Ahlmann  Jensen 


Det  lykkedes  i  år  præsidenten 
for  Dansk  Tabernakel  Kor 
Selskab,  Kent  Gade  Olesen, 
at  placere  påskeprogrammet  "Easter 
of  Our  Lord"  i  samtlige  danske  lokale 
fjernsynsstationer  (12  ialt),  samt  i  en 
enkelt  norsk  (Bergen  TV). 

Programmet  består  af  en  række 
korværker  fra  Håndels  Messias,  sun- 
get af  Tabernakelkoret  under  ledelse 
af  Jerrold  Ottley  og  med  Robert  Cun- 
dick  ved  orgelet.  Mellemteksterne, 
som  giver  en  kort  beskrivelse  af  på- 
skehøjtiden speakes  i  udsendelsen  af 
Spencer  Kinard,  som  også  er  korets 
speaker  ved  den  ugentlige  udsendelse 
Musik  og  Det  Talte  Ord. 


/  Spencer  Kinard,  korets  speaker. 


I  forbindelse  med  en  nyligt  afholdt  w  ards- 
konference  i  Københavns  3.  ward  samledes 
wardet  til  en  hyggelig  aften  om  lørdagen. 
Her  lavede  man  bia.  hver  sin  hat  af  papir  og 
plastik,  og  på  wardsbilledet  ses  de  fantasi- 
fulde resultater. 

Gæstehjemmet  i  Stockholm 


Mange  danske  søskende  har 
nu  stiftet  bekendtskab  med 
gæstehjemmet  ved  templet  i 
Stockholm,  som  vi  her  bringer  billeder 
af.  Den  20.  januar  slog  gæstehjemmet 
portene  op  for  tempelbesøgende,  og 
der  er  24  2-  og  4-sengsværelser. 

Standarden  er  høj.  Der  er  badevæ- 
relse i  samtlige  rum  og  i  kælderen  er 
der  en  stor  spisesal  og  et  moderne  va- 
skeri med  4  vaskemaskiner  og  tørre- 
tumblere. Hvis  man  kan  sige,  at  her- 
berget i  Sweitz  kunne  siges  at  have 
"vandrehjems-standard",  så  har  gæ- 
stehjemmet i  Stockholm  "hotel-stan- 
dard". 

De  lave  priser  og  beliggenheden  lige 
ved  templet  gør  at  belægningen  er  høj. 
Vil  man  sikre  sig  plads,  skal  man  være 
ude  i  god  tid.  Man  har  endnu  ikke 
ansat  nogen  forstander,  så  gæste- 
hjemmet passes  udelukkende  af  tem- 
pelpersonalet: Tempelmissionærerne 
Ruth  Olstad  og  Edny  Wassbun  står 
for  indskrivning,  bogføring,  rengøring 
etc. 

Priserne  pr.  seng  pr.  nat  er:  1-4  næt- 
ter, 65  SKR.  Over  4  nætter  50  SKR. 
Bestilling  skal  foretages  senest  1 1  dage 
inden  ankomsten. 


Gæstehjemmet  med  templet  i  baggrunden. 


Værelserne  er  lyse  og  velindrettede. 


Af  Goran  Wern,  Stockholm 


